**מיקרו פילים**

מבוסס על שירים וסיפורים של ארמת ארנהיים-שרון

**מערכה ראשונה:**

פתיחה - משחק מחשב של הפילים מוצג על הבמה בליווי קטעים מתוך שיר הנושא

(אופציה לשלב ילדות של נטלי. כילדה משחקת עם הפילים)

נטלי מנסה להעלות רעיונות למשחק בזמן שיושבת ומתכנתת מול המחשב, הפקודות שלה הופכות למציאות על הבמה: עשיתי כבר מיץ ענבים, קפיצה מעל שלולית...אוף אין לי עוד רעיונות...

הבוס מתקשר. נטלי: הלו. אהה שלום דן.כן בסדר. מתקדם. .אבל אין טעם שאגיע לפגישה. כי זה עוד לא מוכן. אז מה תראה ? אני יודעת שיש עוד הרבה משחקים.. כן הדינוזארים הדינוזאורים.. המשחק יהיה מוכן בזמן.

מה?

להתראות. מנתקת

נטלי: אהה מה עוד אפשר להמציא אוקיי נחשוב...פיל על גלשן, פיל מטפס על עץ...לא מה אני עושה זה לא הגיוני זה בחיים לא יעבוד...אני צריכה מחסום חדש..אולי קיר...מקס נתקע בקיר ומה אז? נתקע בקיר נתקע בקיר...

נטלי: נו, נו נו….(מקס בלופ של להיתקע בקיר)

**שיר : (נטלי מבוהלת בזמן השיר, בודקת מה קרה למה מקס שר מה השתבש)**

מקס [מהמחשב]

נטלי תפסיקי כבר

אני עוד שנייה נשבר

כל הזמן על הכפתור אני כבר לא יכול

עוד קפיצה ועוד שלולית

זה שוב אותו תסריט

מספיק ודי מספיק ודי

מקס יוצא מהמחשב וניגש לנטלי, היא לא רואה אותו על המסך ולא מבינה מה קרה עד שהוא מתחיל לשיר לה

מקס: .

אני רעב , אני צמא

נטלי:אמא!

ולך לא אכפת מזה

נטלי: אתה משחק מחשב, זה לא הגיוני

פעם היינו חברים

עכשיו יש רק כפתורים

אני רוצה להיות חופשי

נטלי: אתה לא אמיתי

זה לא לא יכול לקרות

זה לא לא יכול להיות

מקס: זה כן זה כן

נטלי ממהרת לסגור את המחשב : לא יכול להיות

נגמר השיר ונטלי נרגעת כי המחשב סגור והכל שקט, היא לא שמה לב שמקס מאחוריה וקופצת כשרואה אותו שוב, היא בורחת והוא באה אחריה,

מקס ונטלי בוחנים אחד את השני

מקס: אני צמא

נטלי: מה?

מקס: מיץ ענבים !

נטלי: מיץ ענבים ,זה רק במשחק .

מקס: לדרוך ענבים ,

נטלי: א..אין לי . אין לי כלום בבית

יש לי רק קפה.

מקס: לדרוך קפה ?

נטלי: לא,לא צריך לדרוך על הקפה

מקס: זה לא כמו הענבים?

נטלי: לא הענבים זה...לא חשוב…

מקס: זה מר,

נטלי: כן אני שותה את זה כדי להתעורר

מקס מתחיל לרעוד, להסתובב, להשמיע קולות, לקפוץ. [הטלפון מצלצל)

נטלי: אהה,שמואל ! מה? אני לא שומעת אותך. מה? אהה לא, זה השואב אבק. [הפיל מתלפף עליה]

הוא מקולקל. [מנסה להרגיע את מקס] מה? כן, אני באמצע הפיתוח בדיוק בדיוק. זה ממש מתפתח מעצמו.

לא אל תבוא באמת שאין צורך זה יהיה נהדר .אני חייבת לנתק עכשיו.

נטלי מנסה להרגיע את מקס, לא יודעת מה לעשות, בסוף זורקת עליו שמיכה, השמיכה רועדת,, לאט

לאט נרגע,, שקט דממה,,מקס ונטלי מסתכלים אחד על השני חצי מחובקים, מרגישים קצת יותר קרבה

מקס: נטלי

נטלי: כן

מקס: אני רוצה הביתה

נטלי: הביתה? למחשב?

מקס: לא. למיקרונזיה.

נטלי: מקס מיקרונזיה זה עולם דמיוני במשחק מחשב זה לא קיים באמת.

מקס: בטח שכן, את לא זוכרת?

נטלי: מה זאת אומרת זוכרת, היה לי רעיון, עשיתי משחק מחשב

מקס: לא, זה לא סתם רעיון, זה באמת, פעם היית באה לבקר אותי שם, כשהיית ילדה

נטלי: מה פתאום, היה לי הרבה דמיון פעם...חבל שאין לי עכשיו...או שבעצם יש לי כי אני מדברת עם פיל ורוד אצלי בחדר...

מקס: הייתי צריך למצוא דרך להגיע לפה איכשהו...פעם היית מזמינה אותי הרבה והיום זה רק המשחק מחשב הזה...כל פעם שאני בא לבקר אותך אני נתקע בתוך קיר או שלולית, זו הדרך היחידה שלי להגיע

נטלי: מצחיק...אתה רוצה להגיד לי שכל פעם שאתה בא אתה בעצם הופך לחלק מהמשחק מחשב?

מקס: כן. עד היום. שמצאתי דרך לצאת.

נטלי קמה: טוב אני חושבת שהיה לי מספיק מחשבות לא הגיוניות ליום אחד….ואתה בכלל לא נראה כמו פיל ורוד אתה יודע?

מקס: היי!

נטלי: זאת אומרת...מקס אתה אמור להיות מיקרו פיל קטן והנה אתה פה גדול כזה וקצת מוזר…

מקס: את מוזרה

נטלי: לא אני לא, אני בדרך כלל בנאדם מאוד שפוי כשאני לא מדברת עם פילים ורודים בסלון שלי

מקס: את מוזרה כי פעם היית עוזרת לי, פעם היית חברה שלי

נטלי: אני שמתי עלייך שמיכה לא? נתתי לך קפה?

מקס: הקפה שלך לא ממש עזר לי

נטלי: טוב אבל לפחות ניסיתי

מקס: נמאס לי, כל הזמן אני פיל ורוד קטן וחמוד

אז עכשיו אני כבר לא כזה חמוד, אז מה?

נטלי: אז מה? אז תחזור למיקרונזיה ותעזוב אותי בשקט יש לי עבודה

מקס: אני לא יודע איך חוזרים לשם, פעם את היית עוזרת לי בזה, פעם היית לוקחת אותי או באה לבקר, פעם היה לנו כיף והיינו ממציאים מלא דברים כיפיים לעשות, בזכותך יכולתי לעשות יותר מסתם להיות פיל ורוד וחמוד

נטלי: א-הא אמרתי לך שעזרתי לך

מקס: אבל זה היה פעם! עכשיו אני תקוע במשחק מחשב הזה או במיקרונזיה אין לי חופש, משעמם לי, כל יום אותם דברים ועכשיו אני תקוע איתך ואת בכלל לא זוכרת מי אני

נטלי: אני לא ביקשתי שתבוא הנה!

**מקס שראז מה - אם יש לך מוח ובנית משחק חדש**

**אז מה - זה משנה אם המצב כה מיואש**

**את מתלוננת וכועסת, ובכלל לא מבינה**

**שלכולם יש רגשות, ואת לא היחידה!**

**נטלי:**

**אז מה – אם התבכיינתי ועובר עליי יום רע**

**אז מה – אם נעצבתי ואני קצת מוזרה**

**אתה אמור, להיות קטן, פיל ורוד חמוד תמים**

**אתה אמור לשמח, לא ללחוץ על כפתורים**

**מקס תפקח את העיניים ותראה**

**בעולם של אנשים אתה יצור שונה**

**אין לך מושג מי אני ומה קורה**

**תלמד את המציאות לפני שאתה יורה**

**מקס:**

**אז מה - אם אני פיל ואני לא אנושי**

**אז מה – אם את חושבת שאני לא שימושי**

**עייפה וכועסת, על כולם את שמה פס**

**כל הזמן מתלוננת ולי ממש נמאס**

אוי מקס אתה לא מבין כלום...

**בסך הכל רציתי להיות חבר**

**להראות לך שגם עלייך מישהו שומר**

**רציתי להיות נחמד ולתת לך יד**

**את לא צריכה תמיד להיות לבד!**

הטלפון מצלצל ומפריע להם, מקס כועס הולך להתיישב על הספה.

נטלי עונה: הלו

סבתא של נטלי: נטלי! הוהו!

נטלי: כן סבתא...

נטלי: חמודלה שלי אני חייבת לספר לך, היה אצלי היום דודו חבר של שרהלה, אוי כמה שהוא התלהב הוהו!, הייתה כתבה שהמשחק הזה שעיצבת על הפילים מצליח כל כך

נטלי: כן אני יודעת

סבתא: אל תשאלי כל היום אני מחפשת את הכתבה הזו, קניתי את כל העיתונים במכלת ואני לא מוצאת!

נטלי: כי זה באינטרנט סבתא

סבתא: באינטרנט? כותבים כתבות באינטרנט?

נטלי: כן סבתא באתרים באינטרנט

סבתא: רגע רגע אני לא מבינה אינטרנט זה על הקו של הטלפון לא? איך כותבים כתבות בתוך הקו של הטלפון…

נטלי: לא סבתא זה במחשב

סבתא: במחשב הוהו ודאי! ואני כבר התחלתי לדמיין מלא אנשים קטנים מעבירים מידע בתוך הקו טלפון שלי

נטלי: טוב אפשר להסתכל על זה ככה

סבתא: יש אנשים בתוך הקו טלפון שלי? אוי ואבוי אני אעבור חברה, אני אנתק את הקו, אני אני אני

נטלי: סבתא!

סבתא: מממ מה מה מה?

נטלי: הכל בסדר עם הטלפון שלך זה פשוט טכנולוגיה שאת לא מכירה

סבתא: הוהו כן את צודקת בובלה אני אנשום עמוק...את יודעת...אולי לא הייתי נלחצת כל כך אם היית באה ושמה לי פה מחשב?

נטלי: אני אעשה את זה

סבתא: אמרת שתעשי את זה אבל את לא יוצאת מהדירה שלך, אני לא רואה אותך מאז שעברת

נטלי: סבתא את יודעת שאני עסוקה

סבתא: כן כן עסוקה עם הפילים ועם האינטרנטנטנט הזה שלך

מקס ניגש לנטלי ומתחיל לטפוח לה על הכתף

נטלי: טוב סבתא אני צריכה לסיים

סבתא: אוי נטלי את שוב עצובה? איך אני אשמח אותך שאת רחוקה אה? הו הו הו את רוצה שאקח מונית ואבוא אלייך

נטלי: לא סבתא מה פתאום אני באמת צריכה לעבוד והכל בסדר

סבתא: את יוצאת מהבית לפעמים להתאוורר?

נטלי: אני יוצאת...לפעמים...אבל את יודעת שאני...

סבתא: עסוקה? הוהו! כן אני יודעת בובלה שלי. גם שגרת אצלי היית כל הזמן עסוקה בחדר עם המחשב...

נטלי: סבתא אני צריכה לחזור לעבוד על המשחק החדש

מקס: נטלי כל היום מול המחשב אה? (מקס שם ידיים על הפנים ומנסה להצחיק אותה)...קוקו!

סבתא: מותק שלי, אולי תצאי קצת לבלות תכירי חברים תעשי משהו כיפי!

מקס מתחיל לרקוד סביבה ולשיר הולכים לעשות כיף!!! כיף כיף כיף!!

נטלי: סבתא אני באמת לא יכולה עכשיו... זה מפריע!! (היה מופנה למקס) כלומר אני מצטערת אני חייבת לסיים

סבתא: כן כן אני לא אפריע, אבל תזכרי שאני אוהבת אותך ושאת צריכה לבוא לבקר אותי!! את זוכרת כן?

נטלי: כן סבתא זוכרת

סבתא: הוהו להתראות בובלה..

נטלי: מקס די!

מקס מקפץ ומתחיל להשתובב: את די

נטלי: אתה מפריע לי אני צריכה לעבוד

מקס מחקה את נטלי: אני צריכה לעבוד, אני כל כך מסכנה

נטלי: די נמאס לי לריב איתך, אני צריכה לעבוד, צריכה לחשוב

מקס: סבתא שלך נחמדה, אני זוכר אותה

נטלי: אז אולי תלך אליה והיא תעזור לך למצוא את הדרך חזרה למיקרונזיה

מקס: את בכלל זוכרת את מיקרונזיה? את זוכרת את המשפחה שלי?

נטלי: יש מיקרונזיה במשחק וזה מה שאני מכירה

מקס: פעם שהיית מתעצבנת על ההורים ושלי היה נמאס להיות חלק מהמיקרו פילים היינו נפגשים ושרים ביחד

נטלי: אני לא יודעת על מה אתה מדבר

מקס: איך שכחת?

נטלי: כי זה לא קרה?

מקס מתחיל לשיר

**האנשים האלה והפילים האלה לא עושים לי טוב**

**רק לחיות בשקט שלי בשקט הטוב**

**לא ברור מי נכנס, מה אסור ומה נמצא מול עיניי**

את לא זוכרת נטלי? אז היית תמיד שרה לי

**נטלי שרה: כמו הזיה או כמו תעתוע מה נראה לפניי**

את כן זוכרת! כך היית שרה!

**כל המילים מתבלבלות לי בסערת רוחות גדולה של רגשות**

**ואין יותר מי שיקשיב לי כי כולם איבדו את הסיבות**

**מקס עונה: כולם נאחזים בהגיון, הגיון שלא הולך לשום מקום**

**מה זה משנה מה אמיתי ומה לא נכון**

**שרים ביחד: האנשים האלה והפילים האלה לא עושים לי טוב**

**רק לחיות בשקט שלי בשקט הטוב**

נטלי המומה: מה זה היה?

מקס: ידעתי שעמוק בפנים את עוד זוכרת, את זוכרת את העצים במיקרונזיה?

מקס מתחיל להראות לה את מיקרונזיה שמתחילה להתהוות מול עיניהם

מקס: את זוכרת את הבית הקטן של המשפחה שלי וכאן שהיינו מגדלים את הענבים ודורכים עליהם?

נטלי הולכת אחריו המומה ממה שהיא מתחילה לראות כשהחדר שלה הופך להיות עולם אחר

בתוך המסע הזה במקרונזיה נטלי מתחילה להיזכר בדברים

היא עוזרת לו במשימות שלו הם דורכים על ענבים יחד ושותים

מקס שותה עם החדק שלו: אהההחחחח! אני כבר מרגיש יותר חזק!

נטלי: מקס אם כל כך טוב לך ככה במיקרונזיה איך זה יכול להיות שהיית בא לבקר אותי, מה כל כך נורא פה?

מקס: זה לא נורא, פשוט כל יום אותם דברים ולכל פיל אצלנו יש חבר אנושי שמדמיין אותנו ותמיד אנחנו צריכים לחייך ולשמח את כולם אבל פעם שהיית ילדה לא היה אכפת לך אם לא חייכתי ואם השתוללתי, את נתת לי להיות מי שאני

נטלי בזמן שהחדר חוזר להיות קצת יותר מציאותי: אז מה אתה רוצה שיקרה?

מקס: מה זאת אומרת?

נטלי: זה מאוד נחמד להיזכר קצת בדברים האלה, אבל בתכלס, אני צריכה להכין עוד משחק ואתה צריך לחזור למיקרונזיה

מקס: אם לא תמציאי עוד משחק את תשכחי אותי שוב, בואי נמציא עוד משחק

נטלי: אתה תעזור לי להמציא עוד משחק?

מקס: למה לא? יש לי מלא רעיונות!

נטלי...טוב על מה חשבת?

מקס קופץ: המממ...אני רוצה לקפוץ בין בניינים!

נטלי: בניינים?

מקס: כן אני רוצה להיות ככה בעולם שלך ואני יכול להכיר אנשים והם יכינו לי קפה רגע רגע, לא אולי אני אעוף בין בניינים, לא אני רוצה לעשות כמו אנשים קצת

נטלי: משחק כמו של אנשים?

מקס: כן למה לא? זה שונה ממיקרונזיה, גרסה חדשה

נטלי: מעניין...

נטלי מנתקת: וואוו מקס נראה לי שעשינו את זה יש לנו רעיון חדש למשחק! אני אתקשר מיד לבוס שלי

נטלי מתקשרת: בוס

בוס: היי נטלי הכל בסדר?

נטלי: כן בוס האמת שהכל נפלא אני חושבת שיש לי רעיון נהדר למשחק

בוס: באמת חדשות נהדרות אולי בכל זאת יהיה לנו יום טוב מחר

נטלי: כן יהיה נהדר אני מרגישה את זה!

בוס: נו אז קדימה ספרי לי על ההתרגשות

נטלי: אוקיי, אז דמיין את זה. במקום שהמיקרו פילים יקפצו בין איים במיקרונזיה ויאספו עלים ויאכלו נזיד כעכים….

בוס: כן כן אני מכיר את המשחק הקיים

נטלי: אוקיי אוקיי אז במקום זה הם יבואו לבתים של אנשים כמונו!

בוס: מה?

נטלי: כן אנשים כמוני וכמוך הם יקפצו בין בניינים ויעברי בדירות של אנשים, ישתו קפה ויאספו...המממ...עוד לא חשבתי על מה הם יאספו במקום עלים אבל אפשר למצוא משהו, אולי הם יאספו...מ…

בוס: מה הם יאספו בדירות נטלי, ניתן להם כסף?

נטלי: אתה יודע מה זה לא רעיון רע בכלל

בוס: נטלי זה רעיון רע מאוד

נטלי: מה?

בוס: את לא יכולה להכניס את הפילים לעולם של האנשים, זה גם לא מעניין וזה לא קשור

נטלי: אבל זה חדש וזה שונה!

בוס: כן אבל את לא יכולה לשלם לפילים כסף ולתת להם קפה! את שומעת כמה מגוחך זה נשמע?

נטלי: אבל

בוס: נטלי אני חושב שהתבלבלת קצת את לא צריכה להמציא את הגלגל, יש לך משחק טוב שעובד אנחנו רק צריכים שתשני כמה דברים כדי שאנשים ימשיכו לשחק וליהנות מהמשחק שלך

נטלי: אבל אם אני לא אעשה שינוי גדול זה יהיה משעמם

בוס: בסדר אני מסכים, צריך משהו שלא יהיה משעמם מדיי

נטלי: נו אז זה בדיוק הרעיון שלי

בוס: הרעיון שלך לא יעבוד תקשיבי לעצמך, פילים וקפה וכסף?! תשבי עוד קצת אני בטוח שיש לך רעיונות אחרים

נטלי: אבל אין לי

בוס: נטלי מה קורה איתך בזמן האחרון?

נטלי: שום דבר, אני מנסה למצוא רעיונות חדשים ואף אחד לא מקשיב לי!

בוס: נטלי אני מקשיב לך אבל אני מציאותי זה לא יעבוד

נטלי: איך אתה יודע? בוא ננסה להציע את זה מחר אני בטוחה שהמשקיעים יאהבו את הרעיון

בוס: את לא תציגי את זה מחר נטלי אני לא מסכים

נטלי: אם תעזור לי ונשכנע אותם זה יעבוד!

בוס: נטלי אני לא יכול לעזור לך ככה. אם את רוצה אני אבוא אני אבדוק שאת בסדר נלך אולי לטיול מסביב לבלוק נדבר על כל מיני רעיונות ואולי זה יעזור

נטלי: לא אני לא רוצה לצאת ולחשוב על רעיונות חדשים

בוס: בסדר אז תעשי הפסקה לשעה על תחשבי על רעיונות חדשים אבל תצאי להתאוורר קצת את נשמעת נסערת

נטלי: לא זה לא מה שאני צריכה למה את לא מקשיב לי?

נטלי מתחילה לשיר

**ביקר אותי הלילה**

**כזה מן ורוד עם חדק ארוך**

**מסתובב קופץ לי בסלון**

**יודע איך מהעצבות אותי למשוך**

**בהתחלה לא הבנתי**

**קצת כמו במשחק ואז במציאות**

**אבל אפילו אם קצת ויכוחים**

**מצאנו רעיון ויצאנו מהאומללות**

**נכון שתמיד יש תכניות**

**נכון שאתה איש כה חשוב**

**אבל עדיין אתה לא מקשיב עד הסוף למה שאומרת**

**אתה לא מבין שגם לי זה קשה אבל אפשר אחרת**

**רק הפילים באים כשאני צריכה אותך באמת**

**רק הפילים באים כשאני צריכה אותך באמת**

**פה פה פה**

בוס: פילים? נטלי אני לא מבין, אני באמת חושב שבילית יותר מדי שעות מול המשחק היום נטלי

**ביקר אותי הלילה**

**כזה מן ורוד עם חדק ארוך**

**אתה יודע מה הוא אמר לי**

**גם הוא חשב שאם אצא לבלות אולי אצא מהברוך**

**ואם כל זה אני עדיין חושבת**

**שיש מקום למקוריות**

**פילים קופצים בין בניינים**

**זה רעיון נהדר ממש כמעט שלמות**

**נכון שתמיד יש תכניות**

**נכון שאתה איש כה חשוב**

**אבל עדיין אתה לא מקשיב עד הסוף למה שאומרת**

**אתה לא מבין שגם לי זה קשה אבל אפשר אחרת**

**רק הפילים באים כשאני צריכה אותך באמת**

**רק הפילים באים כשאני צריכה אותך באמת**

**פה פה פה**

בוס: נטלי אני ממש מודאג את חייבת לצאת קצת מהבית את יותר מדי עם הפילים על המסך, לא פלא שקשה לך למצוא רעיונות חדשים

נטלי על סף בכי: אתה לא צריך לדאוג לי, חבל שאתה לא מאמין לי שהרעיון הזה יעבוד

בוס: נטלי אני מאוד מבקש שתרגעי, אנחנו ניפגש מחר ובמקרה הכי גרוע נכניס מישהו אחר שיביא רעיונות למשחק שלך

נטלי: לא! מה פתאום זה המשחק שלי!

בוס: זה לא סוף העולם

נטלי: לא מה פתאום אני לא מוכנה, אני אגיע מחר אם רעיון חדש בסדר?

בוס: בסדר בסדר רק תנסי להירגע קצת בינתיים

נטלי סוגרת את הטלפון

נטלי:אני לא מבינה למה הוא לא מקבל את הרעיון שלי

מקס: תקשיבי...אני הייתי פה בכל השיחה הזו וגם אני קצת נבהלתי

נטלי: נבהלת? מה זאת אומרת?

מקס: היית מאוד עצבנית זה היה מלחיץ

נטלי: מה? אבל אתה מסכים איתי על הרעיון

מקס: כן זה רעיון נחמד אבל אולי הוא מבין קצת אפשר לנסות לחשוב על דברים אחרים

נטלי: מה? גם אתה? וואי אני לא מאמינה

מקס: אני עדיין בעדך

נטלי: בעדי? אתה בעדי? אני לא יודעת מה חשבתי לעצמי...יושבת פה ומדברת עם פיל דמיוני שבכלל לא נראה כמו פיל, אולי באמת משהו לא בסדר איתי...צריכה להפסיק לדמיין אותך - תחזור למשחק מחשב!! אתב בכלל לא נראה כמו הפיל במשחק! הכל באשמתך סתם בזבזתי זמן!

מקס: נטלי!

נטלי: אני רצינית תלך מפה!

מקס: לאן אני אלך?

נטלי: לא אכפת לי!

מקס: וואוו את יודעת הבוס שלך באמת צודק את כל כך הרבה זמן פה בבית לבד שאת פשוט עצבנית מדיי על כולם את צריכה להירגע

נטלי: אני באמת צריכה להירגע, אני צריכה שכולם יעזבו אותי בשקט, תלך מפה!

מקס: לאן? אני אפילו לא יודע איך לחזור למחשב

נטלי דוחפת אותו לכיוון המחשב: אתה יצאת משם אז תיכנס חזרה

מקס הולך לכיוון הדלת: את ממש מגזימה אני לא יודע מה את רוצה ממני אני הולך!

נטלי נושמת נשימה עמוקה

מחייגת בטלפון

נטלי: סבתא

סבתא: בובלה שלי מה שלומך הכל בסדר?

נטלי: לא כל כך סבתא

סבתא: אוי מאמילה שלי מה קרה?

נטלי: אני חושבת שאני אבוא אלייך

סבתא: נהדר נהדר הוהו בואי בואי

-----

בבית של סבתא

סבתא: בואי שבי מתוקה מה להכין לך שוקו חם? אה?

נטלי: לא סבתא תודה אני לא רוצה להיות ילדה יותר, לא רוצה לדמיין, לא רוצה שוקו חם ומשחקי מחשב

סבתא: אני לא מבינה

נטלי: את כל הזמן אומרת שאני צריכה לצאת יותר ולהיות עם חברים אז הגיע הזמן שאני אתבגר אז זהו

סבתא: טוב אבל אני בכל זאת רוצה לתת לך משהו לשתות, אולי תה?

נטלי: בסדר תה, אבל רגיל, בלי שום דבר מיוחד או ילדותי

סבתא: בסדר בסדר נטלי את רוצה לספר לי מה קרה?

נטלי: את לא תאמיני לי

סבתא: אני יכולה להאמין להרבה דברים נטלי, למשל הבוקר האמנתי שאני נסיכה באנגליה...אבל אז התעוררתי מהחלום הוהו

נטלי: סבתא…

סבתא: מה יש בובלה?

נטלי: אני פשוט...אני לא מצליחה להכין את המשחק למחר ואני מפחדת להיכשל ושאף אחד לא ישקיע במשחק ולא תהיה לי עבודה יותר

סבתא: מה פתאום למה שתיכשלי זה בסדר את פשוט קצת מתרגשת

נטלי: לא סבתא...אני ממש פישלתי וכעסתי על הבוס שלי היום...אני כועסת על כולם אני כבר לא יודעת מה קרה לי...אני מבינה עכשיו למה כולם אומרים לי לצאת יותר אני צריכה להיות יותר נורמלית ואני לא עשיתי את זה עד עכשיו...אני מצטערת סבתא

סבתא: על מה את מצטערת

נטלי: הייתי צריכה להקשיב לך, מהיום אני אשתנה אני מבטיחה

סבתא: אני לא רוצה שתשתני

נטלי: אבל את כל הזמן אומרת לי

סבתא: אני רוצה שתעשי עוד דברים חוץ מהמשחק מחשב הזה זה הכל, פה ושם לצאת כמו שבאת אליי היום, לא צריך יותר מזה

נטלי: אני חושבת שצריך

סבתא: למה?

נטלי: כי הדמיון שלי היה ממש מוגזם היום

סבתא: מה רע בקצת דמיון? כל המשחק המצליח שלך הגיע בזכות דמיון

נטלי: כן רק ש…

סבתא: רק ש..מה?

נטלי: אאההה אני פשוט אגיד את זה...הפיל מהמשחק מחשב הוא יצא מהמחשב הוא דיבר איתי כל היום אפילו רבנו ושיחקנו קצת...אני לא יודעת מה עבר עליי

סבתא: בובלה שלי...קודם כל למה לא הבאת אותו איתך הייתי שמחה לפגוש אותו הוהו

נטלי: סבתא…

סבתא: ברצינות נטלי אין שום דבר רע בדמיון, זה דבר נפלא, אני אספר לך על החברים הדמיוניים שהיו לי...הוהו את תצחקי כל כך..

נטלי: אבל אני לא רוצה כולם יחשבו שהשתגעתי

סבתא מכסה את נטלי על הספה: נטלי שלי, מותר לדמיין זה בריא כל עוד משלבים את זה גם עם דברים אחרים, קצת במציאות וקצת בדמיון, תאמיני לי עם המינון הנכון את תהיי ממש בסד

נטלי מתחילה לנמנם ולהירדם

סבתא: האמת אני חייבת לספר לך. אתמול דיברתי עם אבן...אני לא יודעת אם זה המשקפיים שלי שכבר לא עובדות אבל אני מוכנה להישבע שהאבן דיברה איתי..וואווי כמה שהיה לה להגיד, היא דיברה על פוליטיקה אני חושבת..וזה עוד כלום שלשום קראתי בעיתון על שבלולים ומאז כל שבלול שאני פוגשת ברחוב מספר לי בדיחות…

סבתא מקשקשת נטלי נרדמת ונהייה חושך

נטלי מתעוררת בבוקר בבהלה שהיא מאחרת לפגישה

נטלי: אוו...איזה נמנום תפסתי סבתא נרדמנו שתינו הא?

סבתא תוך כדי שינה: השבלול הזה מצחיק אותי היהי

נטלי: וואוו כבר יש אור בחוץ. רגע. אור? מה השעה?

מסתכלת על הטלפון

נטלי: לא לא לא סבתא תתעוררי אני מאחרת לפגישה, מה אני אעשה

סבתא: מה השבלול הזה רוצה אני אראה לו מה זה! מה מי? מה קורה פה?

נטלי: סבתא הלך עליי אני אפספס את הפגישה הם יקחו ממני את המשחק, זהו הכל אבוד

סבתא: שום דבר לא אבוד נטלי, קחי את הדברים שלך וכנסי לאוטו מהר אנחנו נגיע

רצות החוצה מהבמה

בפגישה

נטלי נכנסת בריצה וסבתא מגיעה לאט אחריה

בוס: נטלי, אני רואה שהחלטת להגיע

נטלי: כן אני מצטערת על האיחור, פשוט ה..זה..אני ו...ה..

בוס: את מרגישה יותר טוב? הדאגת אותי אתמול

נטלי: כן יותר טוב

בוס: נו ויש לך רעיון והצעה למשחק החדש?

נטלי: המיקרו פילים...כן...בטח...יש לי רעיון מצוין...זה…

בוס: אני מקווה שיותר טוב מאתמול

נטלי: כן כן בטח...אהה...פשוט אני הבנתי שדמיון זה דבר טוב...אבל אהה...כמו שאמרת צריך לצאת לפעמים להתאוורר, לחיות בעולם האמיתי, אבל כן...זה לא מסתדר עם המיקרו פילים...ו...

נטלי רואה את מקס יושב שם והיא מחייכת: מקס!

בוס: מקס מהמשחק? נטלי אני לא מבין מה את אומרת

נטלי: המשחק מחשב, המיקרו פילים,מקס בעצמו..כן...הוא יכול לעודד אותנו לנסות דברים חדשים...ואתה יודע זה לא קל להקשיב כי קשה להשתנות אבל אם מנסים, מגלים חברים אמיתיים

בוס: חברים?

נטלי: כן, המשחק מחשב הוא לפעמים כמו חבר טוב, אבל הוא יכול לעודד אותנו לצאת להרפתקאות חדשות עם חברים אחרים אתה מבין?

בוס: אני מנסה

נטלי: כולנו צריכים את הפילים בחיים שלנו אבל המשחק הבא צריך להיות בשיתוף עם הילדים שישחקו בו, הם צריכים לשלוח לנו רעיונות של דברים כיפיים שהם עשו ושהם רוצים שהפיל יעשה וכל פעם נוציא גרסא חדשה לפי ההצעות, ככה הילדים ירצו לבלות בחוץ כדי שהם יוכלו לשלוח לנו רעיונות למקומות חדשים ומשחקים חדשים, אפשר לשאול כל ילד שאוהב לשחק במיקרו פילים מה הוא אוהב לעשות, איפה הוא אוהב לביות

איפה אתה אוהב להיות? איפה אתם אוהבים להיות? אהה? תגידו לי

ביער? מעולה בואו ניקח את מקס ליער, בבריכה? מצוין בואו נקפוץ בין מצופים בבריכה!

אתה רואה בוס יש להם רעיונות נהדרים!

הבמה הופכת למשחק שוב בזמן שנטלי שרה ולאט מצטרפים גם הבוס סבתא ונטלי

**ניקח את מה שהילדים עושים**

**מבלים בחוץ ונהנים**

**את מה שהילדים אוהבים**

**נכניס לעולם של מיקרו פילים**

**מהדמיון נולד משחק**

**עם פילים ורודים ועולם ענק**

**אבל אם ניקח את משחקי הילדים**

**מהמציאות חלומות מתגשמים**

**אני מרגישה שזה יצליח**

**תן לי הזדמנות ואני אוכיח**

**בתוך הדמיון נצעד כמו גדולים**

**ואז גם אתה תלמד לשחק עם פילים ורודים!**

**אחרי שדמיינתי קצת יותר מדיי**

**המציאות רצתה לחזור לתוך חיי**

**עזבתי הכל לא רציתי עוד דמיון**

**עד שהסכמתי להוריד את השריון**

**לא יכולה לחיות רק כמו אישה**

**ולא יכולה רק כילדה**

**ורק אם אשלב בין שני הצדדים**

**יבואו הרעיונות הכי טובים**

**אני מרגישה שזה יצליח**

**תן לי הזדמנות ואני אוכיח**

**בתוך הדמיון נצעד כמו גדולים**

**ואז גם אתה תלמד לשחק עם פילים ורודים!**

במהלך השיר הבמה שוב הופכת לסוג של משחק רק שהפעם כולם משחקים בו, נטלי הפיל מקס סבתא והבוס.

בסוף השיר הבוס לוחץ לנטלי את היד

בוס: נטלי אני מודה שדאגתי אבל עשית את זה, מצאת דרך לעשות גרסה חדשה למשחק ואולי אפילו גרסה חדשה לנטלי.

נטלי מצחקקת ומחבקת את סבתא ומחזיקה יד למקס

בוס: אז אני אתקשר אלייך מחר ונתאם את כל הפרטים לקראת המשחק החדש?

נטלי: כן אני אשמח! למרות ש...יש סיכוי שאני אצא לטייל מחר בעיר…

בוס: לטייל? מה את אומרת..

נטלי: מי יודע אולי גם אני אמצא משהו שמשמח אותי ונכניס עוד פעילויות חדשות לתוך המשחק

בוס: אני אוהב את הראש שלך

נטלי: תודה בוס! אני בטוחה שכל הילדים כאן יעזרו לי גם!

מתחיל שיר הנושא של מיקרו פילים וכולם יורדים מהבמה דרך הקהל רוקדים עם חלקי התפאורה של המשחק בידיים